เจี๊ยบ-บอย คู่รักนักสู้ สลัดคราบซุปตาร์ พา ชม-ชิม-ชิล โกโทคุ
บอย-เจี๊ยบ การันตีอร่อยแน่,ยังอยู่ในภวังค์ เอ๊ย โมเมนต์หวานๆ เดือนแห่งความรัก ครั้งนี้เลยเสิร์ฟด้วยคู่รักสายนักสู้ (ชีวิต) นักร้อง หนุ่ม บอย–อนุวัฒน์ สงวนศักดิ์ภักดี กับสาว เจี๊ยบ–พิจิตตรา สิริเวชชะพันธ์ หลังจากแบกหนี้ธุรกิจแต่ก็ไม่ท้อ ยังเดินหน้าต่อ เพิ่งเปิดสาขาใหม่ ร้านโกโทคุ บาย ชาบู คิง เลียบคลองทวีวัฒนา พุทธมณฑลสาย 3 เอาใจคนนอกเมือง ตบแต่งร้านสไตล์โรงไม้ญี่ปุ่น หวังเป็นธุรกิจเลี้ยงตัวในอนาคต ยามว่างงาน บันเทิง ต่อให้ล้มลุกคลุกฝุ่นก็ไม่ถอย,พอถึงเวลานัด บอย–เจี๊ยบ นั่งรออยู่ภายในร้าน พาชมสวนหย่อมเล็กๆ มุมสบายๆ สไตล์สโลว์ ไลฟ์ ริมตลิ่ง ริมน้ำ ยังปลูกข้าวดูเล่น เพลินตา จากนั้น เจี๊ยบ–บอย ช่วยกันเตรียมเมนูหม้อไฟ พร้อมถาดหมูถาดใหญ่เบ้อเร่อ เป็นไฮไลต์เด็ดของร้าน ก่อนตรงเข้าครัว ทำเมนูข้าวปั้นต่างๆมานำเสนอ แค่เห็นท่าจับมีดก็รู้ว่าคล่อง บอย แนวชอบแกล้งก็แหย่ ยังไงๆก็ระวังตัวอย่าทำให้เจ๊โกรธเชียวนะ มันเสียว แฮะๆ จากนั้นได้เวลาปรุงความอร่อย ก่อนชิม บอย ทำหน้าที่แชะเมนูต่างๆ ส่วน เจี๊ยบ ช่วยเตรียมหยิบโน่นนี่เลยได้เห็นความหวานมุ้งมิ้ง ระหว่างวัน มีลูกค้าเข้าร้าน เจ้าของร้านต่างก็พุ่งไปรอออเดอร์ พอเป็นลูกค้าฝรั่ง เจี๊ยบ โบ้ยทันที บอยไปเลย นักร้องหนุ่มก็รู้งาน ลุกไปรับออเดอร์ ส่งสำเนียงภาษาปะกิตฟุดฟิดสปีกกันไป พอว่างดูแลแขก เหรื่อ ก็นั่งชิมไปแซวกันเองไป ชมพระอาทิตย์ตกดินกำลังสะท้อนแสงและเงากับสายน้ำ อะไรจะโรแมนติกขนาดน้านน
ยังอยู่ในภวังค์ เอ๊ย โมเมนต์หวานๆ เดือนแห่งความรัก ครั้งนี้เลยเสิร์ฟด้วยคู่รักสายนักสู้ (ชีวิต) นักร้อง หนุ่ม บอย–อนุวัฒน์ สงวนศักดิ์ภักดี กับสาว เจี๊ยบ–พิจิตตรา สิริเวชชะพันธ์ หลังจากแบกหนี้ธุรกิจแต่ก็ไม่ท้อ
เดือนแห่งความรัก,คู่รัก,บอย,อนุวัฒน์ สงวนศักดิ์ภักดี,เจี๊ยบ,พิจิตตรา สิริเวชชะพันธ์,โรงไม้ญี่ปุ่น,ข่าว,ไทยรัฐฉบับพิมพ์